《水帘洞》
宋代·留筠

九天飞坠水晶垂，不着人间一点埃。
六月惊蜚霜色皎，四时长点雨声来。
春晴野燕飞难入，月冷山风吹不开。
我欲倚藤看空翠，凭谁挂向白云堆。

作者简介：留筠（一点𥵣），字端父，泉州晋江（今福建泉州）人。正子。宁宗嘉泰四年（一二○四）通判漳州（清康熙《漳州府志》卷九）。知邵州。嘉定九年（一二一六）使金贺生辰。出提点湖南刑狱。十二年，移知广州（清道光《广东通志》卷一六）。十三年，提点江西刑狱。十五年，自广东经略罢领宫观。事见清道光《福建通志》卷一七六《留正传》附。今录诗六首。